Monika Haukanõmm

Monika Haukanõmm (aastani 2007 Monika Sarapuu; sündinud 22. mail 1972) on eesti sotsiaaltöötaja ja poliitik, aastast 2022 Eesti Naisliidu esinaine. 
Ta oli 2015–2019 XIII Riigikogu liige ning alates 14. septembrist 2020 kuni 12. aprillini 2024 Tallinna Kesklinna vanem. Alates 9. detsembrist 2025 on ta Tallinna abilinnapea.

Haridus
Lõpetas 1998. aastal Tartu Ülikooli sotsiaaltöö erialal ja kaitses bakalaureusetöö “Psüühikahäiretega inimeste rehabilitatsiooni olukord Tartu linnas”, juhendaja Riina Kiik. Õppinud Tartu Ülikooli Euroopa Kolledži ja Tallinna Ülikooli sotsiaaltöö magistriõppes.

Töö
pisi|Monika Haukanõmm 2022. aastal Toomkiriku tornimuna pühitsemisel
Töötas Tartu Vaimse Tervise Hooldekeskuse rehabilitatsioonispetsialisti ja sotsiaalnõustajana ning algatas psüühiliste erivajadustega inimeste toetatud elamise ja koduhoolduse pilootprojekti, mille eesmärgiks oli erihooldekandeasutustes elavate psüühiliste erivajadustega inimeste ühiskonda tagasi toomine ja hoolekandeasutusse sattumise vältimine. Aastatel 2005–2010 Sotsiaalministeeriumi hoolekande osakonna nõunik ning eakate ja puuetega inimeste poliitika juht. 2010. aasta oktoobrist kuni august 2022 oli Eesti Puuetega Inimeste Koja juhatuse esimees.

2017. aasta mais valiti ta Eesti Paralümpiakomitee juhatuse esimeheks ja 2022. aasta oktoobris juhtima Eesti Naisliitu. 

Ta on Eesti Haigekassa nõukogu liige ja Haapsalu Neuroloogilise Rehabilitatsioonikeskuse nõukogu liige, lisaks Eesti Psühhosotsiaalse Rehabilitatsiooni ÜhinguEesti Psühhosotsiaalse Rehabilitatsiooni Ühingu liikmed, Eesti Sotsiaaltöö Assotsiatsiooni, Tallinna Võro Seltsi ja Eesti Naisliidu liige.

Ta on töötanud paarisuhte koolitajana.Paarisuhte rahulolu edendamise programmi PREP-paarisuhtekoolituse koolitaja

Tema artikleid on ilmunud ajakirjas Sinuga ja Sotsiaaltöö.

 Poliitika 

Aastatel 2009–2014 oli Haukanõmm Isamaa ja Res Publica Liidu liige.

2014. aasta detsembris astus ta Eesti Vabaerakonda.Puuetega inimeste koja esimees Monika Haukanõmm liitus Vabaerakonnaga. ERR uudised, 12.12.2014 2015. aastal kandideeris Eesti Vabaerakonna nimekirjas Riigikogu valimistel Kesklinna, Lasnamäe ja Pirita valimisringkonnas (valimisringkond nr 2) ja osutus 450 häälega kompensatsioonimandaadiga valituks XIII Riigikogu koosseisu liikmeks.Riigikogu valimised 2015. Kandidaat nr 590 Monika HaukanõmmRiigikogu valimised 2015. Mandaatide omandamise viis Ta on kuulunud Vabaerakonna juhatusse.

9. novembril 2018 teatas ta, et lahkub Vabaerakonnast ja kandideerib 2019. aasta Riigikogu valimistel Sotsiaaldemokraatliku Erakonna nimekirjas.https://www.err.ee/875863/monika-haukanomm-lahkub-vabaerakonnast-ja-kandideerib-sotside-nimekirjas Ta sai 2. valimisringkonnas 456 valija hääle ning valituks ei osutunud.https://rk2019.valimised.ee/et/voting-result/district-2-voting-result.html

Ta kandideeris ka 2019. aasta Euroopa Parlamendi valimistel Sotsiaaldemokraatliku Erakonna nimekirjas, kogus 214 häält ning ei osutunud valituks.https://ep2019.valimised.ee/et/candidates/party-SDE-candidates.html

Juunis 2020 astus ta Eesti Keskerakonda.https://poliitika.postimees.ee/6988070/monika-haukanomm-liitus-keskerakonnaga Sügisel nimetas Tallinna linnavalitsus Haukanõmme alates 14. septembrist 2020 Tallinna kesklinna linnaosavanemaks.

Ta kandideeris 2023. aasta valimistel Riigikokku, kogus valimisringkonnas nr 2 (Tallinna Kesklinna, Lasnamäe ja Pirita linnaosad) 361 häält ning ei osutunud valituks.

Ta kandideeris 2025. aasta kohaliku omavalitsuse volikogude valimistel Kesklinna linnaosas, kogus 649 häält ning osutus valituks.

Viited

Välislingid
Monika Haukanõmm Postimehe teemaotsingus

Kategooria:Eesti sotsiaaltöötajad
Kategooria:XIII Riigikogu liikmed
Kategooria:Eesti omavalitsustegelased
Kategooria:Isamaa Erakonna poliitikud
Kategooria:Eesti Vabaerakonna poliitikud
Kategooria:Eesti Keskerakonna poliitikud
Kategooria:Sotsiaaldemokraatliku Erakonna poliitikud
Kategooria:Võrukesed
Kategooria:Sündinud 1972